text: Vejle Bryghus er gået konkurs
  13 maj 2014 kl. 09.05
  Micro-bryggeriet Vejle Bryghus har opgivet at skabt en fornuftig økonomi og har derfor selv indgivet konkursbegæring.
  Siden overtagelsen af bryghuset har Vejle Bryghus? ledelse, bestyrelse og hovedaktionær kæmpet for at skabe et holdbart forretningsgrundlag, og der har været iværksat en række tiltag for at gøre selskabet rentabelt. Dette har nu vist sig ikke at være muligt.
  - Det er en virkelig trist dag for alle os, som er stolte af vores traditionsrige håndværk og unikke bryghus i hjertet af Vejle. Desværre er vores centrale beliggenhed, også en af de udfordringer, som har gjort det vanskelligt for os at gøre Vejle Bryghus til en økonomisk bæredygtig forretning, siger direktør for Vejle Bryghus, Mogens Rasmussen.
  Bryghusets fysiske placering på Dæmningen umuliggør den udvidelse, som er nødvendig for eksempelvis at kunne installere nye tanke og etablere en flaskeproduktion.
  